Document ID: 32002R1836

Komisijas Regula (EK) Nr. 1836/2002
(2002. gada 15. oktobris),
ar kuru groza Regulu (EK) Nr. 2138/97, ar ko nosaka homogēno olīveļļas ražošanas zonu robežas
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu Nr. 136/66/EEK (1966. gada 22. septembris) par eļļas un tauku tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1513/2001 [2],
ņemot vērā Padomes Regulu (EEK) Nr. 2261/84 (1984. gada 17. jūlijs), ar ko nosaka vispārīgus noteikumus par atbalsta piešķiršanu olīveļļas ražošanai un atbalstu olīveļļas ražotāju organizācijām [3], kurā jaunākie grozījumi izdarīti ar Regulu (EK) Nr. 1639/98 [4], un jo īpaši tās 19. pantu,
tā kā:
(1) Regulas (EEK) Nr. 2261/84 18. pantā ir paredzēts, ka olīvu ieguve un eļļas ieguve ir nosakāma pa homogēnajām ražošanas zonām, pamatojoties uz rādītājiem, ko iesniedz ražotājas dalībvalstis.
(2) Ražošanas zonu robežas ir noteiktas pielikumā Komisijas 1997. gada 30. oktobra Regulai (EK) Nr. 2138/97, ar ko nosaka homogēno olīveļļas ražošanas zonu robežas [5], kurā jaunākie grozījumi izdarīti ar Regulu (EK) Nr. 2193/2001 [6]. Administratīvu un strukturālu apsvērumu dēļ homogēnajās zonās Spānijā un Itālijā jāizdara grozījumi attiecībā uz 2001./2002. tirdzniecības gadu.
(3) Šajā regulā paredzētie pasākumi ir saskaņā ar Eļļas un tauku nozares pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2138/97 pielikumu groza šādi:
1. Pielikuma A punktā provinces "Brescia", "Roma", "Caserta", "Lecce", "Potenza", "Cosenza", "Reggio Calabria", "Vibo Valentia", "Siracusa" un "Sassari" aizstāj atbilstoši šīs regulas pielikumam.
2. Pielikuma D punktā zem virsraksta "Comunidad autónoma: Andalucía", "Genalguacil" pievieno 4. zonai ("Serranía de Ronda") provincē "Málaga".
3. Pielikuma D punktā zem virsraksta "Comunidad autónoma: Aragón":
- provincē "Zaragoza": "Ruesca" pievieno 2. zonai,
- provincē "Teruel": "Cuervo (El)" pievieno 3. zonai un "Segura de Baños" pievieno 4. zonai, un
- provincē "Huesca": "Ibieca" un "Ortilla" pievieno 5. zonai.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 2001. gada 1. novembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 15. oktobrī

Labels: 17
6